|  |
| --- |
|  |

 PATVIRTINTA

 Jaunimo reikalų agentūros

 direktoriaus

 2024 m. d. įsakymu Nr.

**PROJEKTO „JUNGTYS“** **07-020-P-0001**

**JAUNIMO DARBUOTOJO–ATVEJO KOORDINATORIAUS PAREIGYBĖS**

**APRAŠYMAS**

**I SKYRIUS**

**PAREIGYBĖS CHARAKTERISTIKA**

1. Projekto „JUNGTYS“ 07-020-P-0001 (toliau – Projektas) jaunimo darbuotojo–atvejo koordinatoriaus pareigybė priskiriama specialistų grupei.

2. Pareigybės lygis - A2.

**II SKYRIUS**

**PASKIRTIS**

3. Projekto Jaunimo darbuotojo–atvejo koordinatoriaus pareigybė reikalinga tikslingai dirbti su mažiau galimybių turinčiais jaunuoliais (toliau – MGT) (potencialiais neaktyviais jaunais žmonėmis (toliau – NEET)) bei NEET grupėje esančiais jaunuoliais, nuosekliai įgyvendinti intervencines priemones, siekiant padėti jaunuoliams sugrįžti į darbo rinką ir (ar) švietimo sistemą, savanoriauti bei užtikrinti prevencinių priemonių, atliepiančių konkrečių jaunų žmonių poreikius, įgyvendinimą.

**III SKYRIUS**

**VEIKLOS SRITIS**

4. NEET prevencijos ir NEET intervencijos ir aktyvumo skatinimo priemonių 15-29 m. amžiaus žmonėms NEET įgyvendinimas, veiklų organizavimas. Jaunimo darbuotojas-atvejo koordinatorius vadovaujasi Projekto Finansavimo ir administravimo sutartimi, Lietuvos Respublikos įstatymais, Vyriausybės nutarimais, Centrinės projektų valdymo agentūros (toliau – CPVA) dokumentais, reglamentuojančiais **2021–2030 metų plėtros programos valdytojos Lietuvos Respublikos socialinės apsaugos ir darbo ministerijos Socialinės sutelkties plėtros programos pažangos priemonės Nr. 09-003-02-02-05 „Plėtoti laiku atliekamo efektyvaus darbo su jaunimu sistemą“ (toliau – Priemonė)** administravimą reglamentuojančiais dokumentais, įstaigos vadovo įsakymais, šiuo pareigybės aprašymu.

**IV SKYRIUS**

**SPECIALIEJI REIKALAVIMAI ŠIAS PAREIGAS EINANČIAM DARBUOTOJUI**

5. Darbuotojas, dirbantis pagal darbo sutartį ir einantis šias pareigas, turi atitikti bent vieną iš šių specialųjų reikalavimų:

5.1. turi ne mažesnę kaip 1 metų darbo patirtį su MGT ir (arba) NEET jaunimu;

5.2. per paskutinius dvejus metus yra dalyvavęs ne trumpesniuose nei 20 valandų Jaunimo reikalų agentūros (toliau – Agentūra), kitų įstaigų ar organizacijų organizuotuose tiksliniuose mokymuose, seminaruose, pažintiniuose vizituose, tikslinėse konsultacijose ar kituose renginiuose, skirtuose su jaunimu dirbantiems asmenims;
5.3. yra įgijęs socialinio darbuotojo, socialinio pedagogo, pedagogo, edukologo, psichologo išsilavinimą arba jaunimo darbuotojo sertifikatą (galiojantį nuo 2020 m.).

6. Darbuotojas, dirbantis pagal darbo sutartį ir einantis šias pareigas, turi atitikti šiuos bendruosius reikalavimus:

6.1. gerai žinoti Lietuvos Respublikos Konstituciją, Lietuvos Respublikos jaunimo politikos pagrindų ir Užimtumo rėmimo, Savanoriškos veiklos Nr. XI-1500 pakeitimo įstatymus, kitus teisės aktus jaunimo reikalų srityje, teisės aktus, reglamentuojančius CPVA remiamų projektų įgyvendinimą, Dokumentų rengimo bei Dokumentų tvarkymo taisykles;

6.2. mokėti analizuoti ir apibendrinti informaciją, gebėti sklandžiai dėstyti mintis raštu ir žodžiu;

6.3. savarankiškai planuoti, organizuoti savo veiklą, išmanyti raštvedybos taisykles, turėti gerus darbo kompiuteriu įgūdžius;

6.4. tvarkydamas asmens duomenis privalo vadovautis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Asmens duomenų teisinės apsaugos įstatymu
 bei kitais teisės aktais, reguliuojančiais asmens duomenų apsaugą.

6.5. būti pareigingam, darbščiam, kūrybiškam, reikliam, turėti organizacinių gebėjimų, gebėti

bendrauti su jaunais asmenimis, nevyriausybinių organizacijų, valstybinių įstaigų atstovais.

**V SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Šias pareigas einantis darbuotojas atlieka šias funkcijas:

7.1. Projekto viešinimas ir komunikacija;

7.1. NEET ir MGT jaunuolių paieška, šių asmenų informavimas apie Projekto galimybes;

7.2. dalyvavimas neaktyvių NEET jaunuolių identifikavimas, teikiant duomenis kad nustatyti dalyvio atitiktį NEET ar MGT jaunuolio statusui;

7.3. neaktyvių NEET ir MGT jaunuolių poreikių nustatymas, jų dalyvavimo Projekte dokumentų

užpildymas bei duomenų pateikimas Agentūros atsakingiems darbuotojams;

7.4. NEET jaunuolių atsiradimo prevencija;

7.5. NEET jaunuolių intervencija;

7.6. Projekto dalyvių individualių veiklos planų (toliau – IVP) sudarymas ir įgyvendinimas;

7.7. Projekto dalyviams IVP suplanuotų paslaugų teikimas ir/ ar organizavimas taip, kaip tai

numatyta Agentūros direkoriaus įsakymu patvirtintoje dalyvių identifikavimo ir paslaugų teikimo tvarkoje;

7.8.  pagalbos pažįstant save paslaugų teikimas;

7.9. socialinių ir gyvenimo įgūdžių ugdymo paslaugų teikimas;

7.10. motyvavimo, palydėjimo, mentorystės paslaugų teikimas;

7.11. nukreipimas siauros srities specialistų paslaugoms;

7.12. tarpininkavimas tarp dalyvio ir darbo rinkos, švietimo sistemos, nevyriausybinių organizacijų;

7.13. tarpininkavimas tarp dalyvio bei visuomeninę ir savanorišką veiklą organizuojančių ar priimančių organizacijų;

7.14. savivaldybės teritorijoje veikiančių įstaigų tarpžinybinio bendradarbiavimo kūrimas, stiprinimas ir palaikymas;

7.15. veiklos ir finansinių dokumentų rengimas bei teikimas projekto vadovui, Agentūros atsakingiems darbuotojams;

7.16. ryšio su dalyviu, gavusiu kokybišką pasiūlymą, palaikymas, esant reikalui – tarpininkavimas, motyvavimas;

7.17. darbas su jaunimo grupėmis, siekiant ugdyti asmenines, tarpasmenines ir profesines kompetencijas;

7.18. kitos veiklos ir (ar) paslaugų, skirtų dalyviams, teikiamas pagal IVP;

7.19. duomenų teikimas stebėsenos sistemai;

7.20. ryšių palaikymo ir bendradarbiavimo su kitais Projekto partneriais užtikrinimas;

7.21. ataskaitų, veiklos įgyvendinimo dokumentų įstaigos vadovui, Agentūrai rengimas ir teikimas;

7.22. dalyvavimas įstaigos, Agentūros arba kitų įstaigų organizuojamuose susitikimuose, mokymuose, supervizijoseir kituose renginiuose, kurie tiesiogiai susiję su dalyviams reikalinga organizuoti ir įgyvendinti intervencijos ir aktyvumo skatinimo priemonėms;

7.23. dalyvavimas įstaigos, Agentūros ar kitų istaigų inicijuotose NEET ir MGT kaip tikslo grupės tyrimų įgyvendinime bei projekto efektyvumo, rezultatayvumo, poveikio tyrime;

7.24. klausimų, kilusių dėl Projekto įgyvendinimo, tikslo vykdymo ir rezultatų pasiekimo, sprendimas bei siekimas, kad Projekte nebūtų nekompensuotų išlaidų;

7.25. vykdo kitas įstaigos vadovo pavestas su Projekto įgyvendinimu susijusias užduotis.

**VI SKYRIUS**

**ŠIAS PAREIGAS EINANČIO DARBUOTOJO PAVALDUMAS**

8. Šias pareigas einantis darbuotojas tiesiogiai pavaldus Projekto vadovui.

Susipažinau

(Parašas)

(Vardas ir pavardė)

(Data)